wickkiey/tamil-wikipedia-markdown huggingface dataset:
# கர்னால் மாவட்டம்



**கர்னால் மாவட்டம்** (Karnal district) (இந்தி|करनाल जिला) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கர்னால் நகரம் ஆகும்.  

## அமைவிடம்
யமுனை ஆற்றின் கிழக்கு கரையில், உத்தரப் பிரதேசத்தின் மேற்கு எல்லையில் கர்னால் மாவட்டம் அமைந்துள்ளது.  
2,520 சதுர கிலோ மீட்டர் பரப்பளவு கொண்ட இதன் வடமேற்கில் குருச்சேத்திர மாவட்டம், மேற்கில் ஜிந்த் மாவட்டம் மற்றும் கைத்தல் மாவட்டம், தெற்கில் பானிபத் மாவட்டம் மற்றும் உத்தரப் பிரதேசம் எல்லைகளாக கொண்டது.  

## மாவட்ட நிர்வாகம்
கர்னால் மாவட்டம் கர்னால், இந்திரி, அசந்து என மூன்று வருவாய் உட்கோட்டங்களையும், கர்னால், நீலோகேடி மற்றும் கரௌண்டா என மூன்று வருவாய் வட்டங்களைக் கொண்டது.  

## அரசியல்
கர்னால் மாவட்டம் கர்னால், நீலோகேடி, இந்திரி, கரௌண்டா மற்றும் அசந்து என ஐந்து சட்டமன்ற தொகுதிகளையும், கர்னால் மக்களவைத் தொகுதியும் கொண்டது.  

## பொருளாதாரம்
நல்ல நீர் வளத்துடன் கூடிய மாவட்டம் என்பதால் கோதுமை, பார்லி, நெல் மற்றும் கரும்பு போன்ற வேளாண் பயிர்கள் பயிரிடப்படுகிறது.  

## போக்குவரத்து
அரியானா மாநிலத்தலைநகர் சண்டிகர் மற்றும் நாட்டின் தலைநகர் புதுதில்லியுடன் தரைவழிப் போக்குவரத்தும், இருப்புப்பாதை  
தொடருந்து போக்குவரத்துகள் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி கர்னால் மாவட்டத்தின் மொத்த மக்கள் தொகை 1,505,324 ஆக உள்ளது. கிராமப்புறங்களில் 69.79% மக்களும்; நகரப்புறங்களில் % மக்களும் 30.21% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம்  
18.14% ஆக உயர்ந்துள்ளது. மக்கள் தொகையில் 797,712 ஆண்களும் மற்றும் 707,612 பெண்களும் உள்ளனர். பாலின விகிதம் ஆயிரம் ஆண்களுக்கு 887 பெண்கள் வீதம் உள்ளனர். 2,520 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 597 மக்கள் வாழ்கின்றனர். இம்மாநிலத்தின் சராசரி படிப்பறிவு 74.73% ஆகவும், ஆண்களின் படிப்பறிவு 81.82% ஆகவும், பெண்களின் படிப்பறிவு 66.82% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 196,610 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 1,341,002 (89.08 %) ஆகவும், இசுலாமிய சமய மக்கள் தொகை 31,650 (2.10 %) ஆகவும், சீக்கிய சமய மக்கள் தொகை 126,207 (8.38 %) ஆகவும், கிறித்தவ சமயத்தினரின் மக்கள் தொகை 2,049 (0.14 %) ஆகவும், சமண சமய மக்கள் தொகை 1,516 (0.10 %) ஆகவும், பௌத்த சமய மக்கள் தொகை 532 (0.04 %) ஆகவும், பிற சமய மக்கள் தொகை 49 (0.00 %) மற்றும் சமயம் குறிப்பிடாதவர்கள் மக்கள் தொகை 2,319 (0.15 %) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகின்றன.
# எசுப்பானியாவின் ஐந்தாம் பிலிப்பு



**பிலிப்பு V** (*Philip V*,, , ; 19 திசம்பர் 1683 – 9 சூலை 1746) எசுப்பானியாவின் அரசராக இருந்தவர். நவம்பர் 1, 1700 முதல் சனவரி 15, 1724 வரையும் பின்னர் செப்டம்பர் 6, 1724 முதல் சூலை 9, 1746 வரையும் இரு பதவிக்காலங்களில் அரசராக இருந்தார். முதல்முறை தனது மகன் லூயிக்காக பதவி துறந்தார்; ஆனால் அதே ஆண்டு அவர் மரணமடைந்ததால் மீண்டும் அரசராகப் பதவி ஏற்றார்.  

தாம் எசுப்பானியாவின் அரசராவதற்கு முன்பாக பிரான்சின் அரச குடும்பத்தில் முதன்மையான இடத்தில் இருந்தார். அரசர் பதினான்காம் லூயியின் பேரனாவார். அவரது தந்தை, லூயி, பெரும் கோமானுக்கு எசுப்பானியாவின் மன்னராவதற்கு முழுமையான மரபணுவழி உரிமை இருந்தது; ஆனால் அவரும் அவரது முதல் மகன் பர்கண்டி பிரபு, லூயியும் பிரான்சு அரியணை ஏற வாரிசுரிமைப் பெற்றிருந்ததால் எசுப்பானிய அரசர் இரண்டாம் சார்லசு பிலிப்பை தமது உயிலில் வாரிசாக அறிவித்தார். ஆனால் இவர் முடி சூடினால் பிரான்சும் எசுப்பானியாவும் இணைந்து ஒரே அரசரின் கீழாக வல்லரசு ஆகும் எனவும் ஐரோப்பிய அதிகார சமநிலை பாதிக்கப்படும் எனவும் மற்ற ஐரோப்பிய நாடுகள் இதைத் தடுக்க முயன்றன. பிலிப்பு அரசரானதும் அதனை எதிர்த்து இந்நாடுகள் 14-ஆண்டு எசுப்பானிய மரபுரிமைப் போர் நடந்தன; உத்ரெக்ட் உடன்பாடு மூலம் வருங்காலத்தில் பிரான்சும் எசுப்பானியாவும் இணையும் வாய்ப்பை தடுக்கும்வரை இப்போர் நடந்தது.  

பூர்பூன் அரசமரபிலிருந்து எசுப்பானியாவின் அரசராக பொறுப்பேற்ற முதல் நபராக பிலிப்பு இருந்தார். இரு பதவிக்காலங்களில் இவர் ஆட்சி புரிந்த 45 ஆண்டுகள், 21 நாட்கள் தற்கால எசுப்பானிய வரலாற்றில் நீண்ட ஆட்சிக்காலம் ஆகும். தவிரவும் எசுப்பானியாவின் மூன்று அரசர்களுக்கு தந்தையாக இருந்தார்.
# டேவிட் புரூக்சு (இதழாளர்)



**டேவிட் புரூக்சு** (David Brooks ஆகத்து 11,1961) என்பவர் அமெரிக்க எழுத்தாளர், நூலாசிரியர், இதழாசிரியர் மற்றும் பத்தி எழுத்தாளர் ஆவார். நியூயார்க் டைம்ஸின் பத்தி எழுத்தாளராகத் தற்பொழுது உள்ளார். அரசியல், சமூக அறிவியல் ஆகிய தளங்களில் தம் எண்ணங்களையும் கருத்துகளையும் எழுதி வருகிறார். அமெரிக்கக் கலை மற்றும் அறிவியல் அகாதமியில் உறுப்பினராகவும் யேல் பல்கலைக்கழகத்தில் பயிற்றுவிக்கும் ஆசிரியராகவும் இருக்கிறார்.  

## பணிகள்
டேவிட் புரூக்சு சிக்காகோ பல்கலைக்கழகத்தில் 1983 இல் படித்துப் பட்டம் பெற்றார். 1995 இல் தி வீக்லி ஸ்டாண்டர்ட் என்னும் பத்திரிகை தொடங்கப்பட்டபோது அதில் சேர்ந்தார். 2003 ஆம் ஆண்டில் நியூயார்க் டைம்சில் பத்தி எழுத்தாளாராக சேர்ந்தார். பேர் பெற்ற பத்திரிகைகளான நியூயார்க்கர், தி நியூயார்க் டைம்சு, வாசிங்க்டன் போஸ்ட் போன்றவற்றில் கட்டுரைகள் எழுதி வருகிறார். சில நூல்களும் எழுதியுள்ளார். தற்பொழுது அமெரிக்காவின் மேரிலாந்தில் வாழ்ந்து வருகிறார்.  

## சான்றாவணம்
# ஜாஜ்ஜர் மாவட்டம்



**ஜாஜ்ஜர் மாவட்டம்** (Jhajjar district) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ஜாஜ்ஜர் நகரமாகும். ரோதக் மாவட்டத்தின் சில பகுதிகளைக் கொண்டு 15 சூலை 1997-ஆம் ஆண்டில் புதிதாக ஜாஜ்ஜர் மாவட்டம் துவக்கப்பட்டது.  

புதுதில்லியிலிருந்து இருபத்து ஒன்பது கிலோ மீட்டர் தொலைவில் இம்மாவட்டம் இருப்பதன் காரணமாக, இம்மாவட்டத்தின் பேரி மற்றும் பகதூர்கர் நகரங்கள் தொழில் துறையில் நன்கு வளர்ச்சி கண்டுள்ளன.  

ஜாஜ்ஜர் மாவட்டத்தின் நிவாதா எனும் சிறு கிராமத்தில் **பிந்தாவாஸ் பறவைகள் சரணாலயம்** அமைந்துள்ளது.  

## பொருளாதாரம்
இம்மாவட்டம் 2408 மனைகளுடன் கூடிய *பகதூர்கர்* மற்றும் *பேரி* என இரண்டு தொழிற்பேட்டைகள் கொண்டது. ரூபாய் 3400 மில்லியன் மதிப்பிலான வெண் மண் ஓடுகள் (ceramics), கண்ணாடிகள், வேதியியல் பொறியியல், மின்சாரம் மற்றும் மின்னனு தொழிற்சாலைகள் கொண்டுள்ளது. மேலும் நாற்பத்தி எட்டு பெரிய மற்றும் நடுத்தர தொழிற்சாலைகளும், 2013 சிறு தொழிற்சாலைகளையும் கொண்டுள்ளது.  

இம்மாவட்டத்தில் 648 சதுர கிலோ மீட்டர் பரப்பளவு வேளாண் நிலங்கள் நீர் பாசான வசதிகள் கொண்டிருப்பதால் கோதுமை, அரிசி, பார்லி பயிர்கள் பயிரிடப்படுகிறது.  

## மாவட்ட நிர்வாகம்
ஜாஜ்ஜர் மாவட்டம் ஜாஜ்ஜர், பகதூர்கர் மற்றும் பேரி என மூன்று வருவாய் உட்கோட்டங்களும்; ஜாஜ்ஜர், மதன்காய்ல், பேரி, பகதூர்கர் என நான்கு வருவாய் வட்டங்களும் கொண்டுள்ளது.  

## அரசியல்
இம்மாவட்டம் பகதூர்கட், பாதலி, ஜாஜ்ஜர், பேரி என நான்கு சட்டமன்ற தொகுதிகளையும், ரோத்தக் மக்களவை தொகுதியில் ஜாஜ்ஜர் மாவட்டம் உள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி ஜாஜ்ஜர் மாவட்டத்தின் மொத்த மக்கள் தொகை 958,405 ஆக உள்ளது. கிராமப்புறங்களில் 74.61% மக்களும்; நகரப்புறங்களில் 25.39% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 8.90% ஆக உயர்ந்துள்ளது. மக்கள் தொகையில் 514,667 ஆண்களும் மற்றும் 443,738 பெண்களும் உள்ளனர். பாலின விகிதம் ஆயிரம் ஆண்களுக்கு 862 பெண்கள் வீதம் உள்ளனர். 1,834 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 523 மக்கள் வாழ்கின்றனர். இம்மாநிலத்தின் சராசரி படிப்பறிவு 80.65% ஆகவும், ஆண்களின் படிப்பறிவு 89.31% ஆகவும், பெண்களின் படிப்பறிவு 70.73% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 120,051 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 945,693 (98.67 %) ஆகவும், சீக்கிய சமய மக்கள் தொகை 1,042 (0.11 %) ஆகவும், இசுலாமிய சமய மக்கள் தொகை 8,247 (0.86 %) ஆகவும், கிறித்தவ சமயத்தினரின் மக்கள் தொகை 734 (0.08 %) ஆகவும், சமண சமய மக்கள் தொகை 645 (0.07 %) ஆகவும், பௌத்த சமய மக்கள் தொகை 105 (0.01 %) ஆகவும், பிற சமய மக்களின் தொகை 22 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,917 (0.20 %) ஆகவும் உள்ளது.  

### மொழிகள்
சஜ்ஜர் மாவட்டத்தில் அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகின்றன.
# கேரின் கருவி



**கேரின் கருவி** (Hare's apparatus ) என்பது இராபர்ட் ஹரே எனும் வேதியல் விஞ்ஞானியால் நீர்மங்களின் ஒப்படர்த்திக் காணபதற்காக வடிவமைக்கப்பட்ட ஒரு எளிய கருவியாகும்.  

இக்கருவியில் பலகையிலான ஒரு சிறிய அடிப்பகுதியும் அதில் செங்குத்தாக அமைந்த பலகையுமுள்ளது.ஒரு யு (U tube ) வடிவக் குழாய் தலைகீழாக செங்குத்தான பலகையில் பொருத்தப்பட்டுள்ளது.யு வடிவக் குழாயின் உச்சிப் பகுதியில் ஒரு பக்கக் குழாய் உள்ளது.இந்தப் பக்கக் குழாயில் ரப்பர் குழாய் ஒன்று பொருத்தப்பட்டள்ளது.ரப்பபர் குழாயில் ஓர் இடுக்கி உள்ளது.இடுக்கியைப் பயன்படுத்தி குழாயில் நீர்மத்தின் உயரத்தினை நிலைநிறுத்த முடியும்.இரு கரங்களுக்குமிடையே ஒர் அளவுகோல் பொருத்தப்பட்டுள்ளது. யு வடிவக் குழாயின் திறந்த கரங்கள் சிறு முகவையிலுள்ள நீர்மங்களில் மூழ்கி இருக்குமாறு அமைக்கப்பட்டுள்ளன.  

## செயல்முறை

ஒரு முகவையில் ஒப்படர்த்திக் காணவேண்டிய நீர்மத்தினையும் அடுத்த முகவையில் நன்நீரையும் எடுத்துக் கொள்ள வேண்டும்.இடுக்கியைத் தளர்த்தி ரப்பர் குழாய் வழியாக சிறிது வளியினை அகற்றும் போது,யு வடிவக் குழாயின் இரு கரங்களிலும் நீர்மங்கள் மேலேறும்.இடுக்கியை பயன்படுத்தி நீர்மத் தம்பங்களை நிலைபெறச் செய்து கொள்ளவேண்டும்.குழாயில் நீர்மத்தின் உயரத்தினையும் நண்ணீரின் உயரத்தினையும் கவனமாக் குறித்துக் கொள்ள வேண்டும்.இந்த உயரங்கள் முறையே H1,H2 என்போம்.இவைகளின் அடர்த்தி d1 ,d2 என்றும் கொள்வோம்.வளிமண்டல அழுத்தம் P எற்றும் இருந்தால்,இரு நீர்மத் தம்பங்களின் மேலுள்ள காற்றின் அழுத்தம் ஒன்றுபோல் இருப்பதால்,நீர்மத்தின் மேலுள்ள வளி அழுத்தம் P- H1d1g க்குச் சமம்.இது போல் தண்ணீரின் மேலுள்ள கற்றின் அழுத்தம் P - H2d2g ஆகும்.இவ்விரண்டும் ஒரே அளவுகளாகும். எனவே,  

P -H1 d1 g = P - H2 d2 g. எனவே  

H1 d1 =H2 d2.  

d1/d2 = H2/H1  

ஒப்படர்த்தி =நீரின் உயரம்\நீர்மத்தின் உயரம்.  

பலமுறை இச்சோதனையினைச் செய்து சராசரி மதிப்பினைக் காணமுடியும்.
# ரோத்தக் மாவட்டம்



**ரோத்தக் மாவட்டம்** (Rohtak district) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ரோத்தக் நகரம் ஆகும்.  

## அமைவிடம்
அரியானா மாநிலத்தின் தென்கிழக்கில் அமைந்த ரோத்தக் மாவட்டத்தின் வடமேற்கில் தில்லியும், வடக்கில் சோனிபத் மாவட்டம் மற்றும் ஜிந்த் மாவட்டம் கிழக்கில் சஜ்ஜர் மாவட்டம் மற்றும் சோனிபத் மாவட்டம் மேற்கில் ஹிசார் மாவட்டம், பிவானி மாவட்டம் மற்றும் சிர்சா மாவட்டம் எல்லைகளாக அமைந்துள்ளது.  

## மாவட்ட நிர்வாகம்
ரோத்தக் மாவட்டம் ரோத்தக் மற்றும் மேஹம் என இரண்டு வருவாய் வட்டங்களாகவும், ரோத்தக், சம்பாலா மேஹம், லக்கன்-மஜ்ஜ்ரா மற்றும் கலாநௌர் என நான்கு ஊராட்சி ஒன்றியங்களையும் கொண்டது.  

## பொருளாதாரம்
ரோத்தக் மாவட்டத்தின் நிலப்பரப்பில் 83 விழுக்காடு வேளாண்மை நிலங்களாக இருப்பதால், இங்கு கோதுமை, கரும்பு, பருப்பு வகைகள், பார்லி மற்றும் நவதானியங்கள் பயிரிடப்படுகிறது. 42.19 விழுக்காடு மக்கள் வேளாண்மையும், அதனைச் சார்ந்த தொழில்களையும் நம்பியுள்ளனர். 7.68% மக்கள் குடிசைத் தொழில்களையும், பிறர் வேறு தொழில்களிலும் ஈடுபட்டுள்ளனர்.  

### ஜப்பானிய தொழில் நகரியம்
ரோத்தக் நகரத்திலிருந்து 15 கிலோ மீட்டர் தொலைவில், தேசிய நெடுஞ்சாலை எண் 10-இல் அமைந்துள்ள மடினா கிராமத்தில் ஜப்பானிய பெருந் தொழில் மற்றும் வணிக நகரியம் அமைக்க திட்டமிடப்பட்டுள்ளது.  

## போக்குவரத்து
புதுதில்லியிலிருந்து 70 கிலோ மீட்டர் தொலைவில் உள்ள ரோத்தக் தொடருந்து நிலையம் இருப்புப்பாதை மற்றும் தேசிய நெடுஞ்சாலை எண் பத்து தரை வழியாக தில்லியையும் மற்றும் பஞ்சாபையும் இணைக்கிறது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,061,204 ஆக உள்ளது. கிராமப்புறங்களில் 57.96% மக்களும்; நகரப்புறங்களில் 42.04% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 12.88% ஆக உயர்ந்துள்ளது. மக்கள் தொகையில் 568,479 ஆண்களும் மற்றும் 492,725 பெண்களும் உள்ளனர். பாலின விகிதம் ஆயிரம் ஆண்களுக்கு 867 பெண்கள் வீதம் உள்ளனர். 1,745 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் மக்கள் வாழ்கின்றனர். இம்மாவட்டத்தின் சராசரி படிப்பறிவு 80.22% ஆகவும், ஆண்களின் படிப்பறிவு 87.65% ஆகவும், பெண்களின் படிப்பறிவு 71.72% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 129,330 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 1,043,887 (98.37 %) ஆகவும், சீக்கிய சமய மக்கள் தொகை 3,916 (0.37 %) ஆகவும், இசுலாமிய சமய மக்கள் தொகை 8,185 (0.77 %) ஆகவும், கிறித்தவ சமயத்தினரின் மக்கள் தொகை 732 (0.07 %) ஆகவும், சமண சமய மக்கள் தொகை 3,491 (0.33 %) ஆகவும், பௌத்த சமய மக்கள் தொகை 200 (0.02 %) ஆகவும், பிற சமய மக்களின் தொகை 24 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 769 (0.07 %) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# பஞ்சகுலா மாவட்டம்



**பஞ்சகுலா மாவட்டம்** (Panchkula district) (இந்தி:पंचकुला़ जिला): வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ''பஞ்ச்குலா நகரம் ஆகும். புகழ் பெற்ற பிஞ்சூர் தோட்டம் இம்மாவட்டத்தில் அமைந்துள்ளது.  

## மாவட்ட நிர்வாகம்
இம்மாவட்டம் *பஞ்சகுலா* மற்றும் *கல்கா* என இரண்டு வருவாய் வட்டங்களை கொண்டுள்ளது. மேலும் கல்கா, பஞ்சகுலா, ராய்ப்பூர் ராணி, பஞ்சகுலா மற்றும் பர்வாலா என ஐந்து நகரங்களை கொண்டது. பஞ்சகுலா நகரத்திற்கு வெளியே *சண்டிமந்திர்* பகுதியில் இராணுவப் பாசறை உள்ளது.  

## அமைவிடம்
அரியானா மாநிலத்தின் வடமேற்கே அமைந்துள்ள பஞ்சகுலா மாவட்டத்தின் கிழக்கே இமாச்சலப் பிரதேசத்தின் சிர்மௌர் மாவட்டம், தெற்கே அம்பாலா மாவட்டம், தென்மேற்கே பஞ்சாபின் மொகாலி மாவட்டம், மேற்கே சண்டிகர், வடமேற்கே மொகாலி மாவட்டம், எல்லைகளாக அமைந்துள்ளன.  

## அரசியல்
இம்மாவட்டத்தில் பஞ்சகுலா மற்றும் கல்கா என இரண்டு சட்டமன்ற தொகுதிகளை கொண்டது. இம்மாவட்டம் அம்பாலா நாடாளுமன்ற தொகுதிக்குட்பட்டது.  

## பொருளாதாரம்
வேளாண் பொருளாதாரத்தை அடிப்படையாகக் கொண்ட இம்மாவட்டத்தில் கோதுமை, பார்லி, கரும்பு மற்றும் அரிசி இம்மாவட்டத்தின் முக்கிய வேளாண்மைப் பயிர்களாகும்.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 561,293 ஆக உள்ளது. கிராமப்புறங்களில் 44.19% மக்களும்; நகரப்புறங்களில் 55.81% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 19.83% ஆக உயர்ந்துள்ளது. மக்கள் தொகையில்  
299,679 ஆண்களும் மற்றும் 261,614 பெண்களும் உள்ளனர். பாலின விகிதம் ஆயிரம் ஆண்களுக்கு 873 பெண்கள் வீதம் உள்ளனர். 898 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 625 மக்கள் வாழ்கின்றனர். இம்மாவட்டத்தின் சராசரி படிப்பறிவு 81.88% ஆகவும், ஆண்களின் படிப்பறிவு 87.04% ஆகவும், பெண்களின் படிப்பறிவு 75.99% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 66,302 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 490,702 (87.42%) ஆகவும், சீக்கிய சமய மக்கள் தொகை 40,951 (7.30%) ஆகவும், இசுலாமிய சமய மக்கள் தொகை 23,451 (4.18 %) ஆகவும், கிறித்தவ சமயத்தினரின் மக்கள் தொகை 2,583 (0.46%) ஆகவும், சமண சமய மக்கள் தொகை 1,626 (0.29%) ஆகவும், பௌத்த சமய மக்கள் தொகை 1,008 (0.18%) ஆகவும், பிற சமய மக்களின் தொகை 90 (0.02 %) ஆகவும், மற்றும் சமயம் குறிப்பிடாதவர்கள் மக்கள் தொகை 882 (0.16%) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# அதியன் பாறை அருவி



**அதியன்பாரா அருவி** *(Adyanpara Falls)* இந்தியாவின் கேரளா மாநிலத்தின், மலப்புறம் மாவட்டத்தின் நிலம்பூர் தாலுக்காவில் இருக்கும் குறும்பாலகோடு கிராமத்தில் அருவியாகக் கொட்டுகிறது. நிலம்பூர் நகரத்தில் இருந்து 14 கி.மீ. தொலைவில் இக்கிராமம் அமைந்திருக்கிறது. கண்ணுக்கினிய அழகிய இடமாக அமைந்து கேரளா மற்றும் பல்வேறு பகுதிகளில் இருந்து வரும் சுற்றுலா பயணிகளை தன்வசம் ஈர்க்கிறது. ஒரு பருவகால நீர்வீழ்ச்சியாக, கோடை காலத்தில் நீர் ஓட்டம் குறைந்து காணப்படுகிறது. எனவே கோடைக்காலத்தில் இவ்வருவியைச் சுற்றிப்பார்க்க வருகை தருவது பரிந்துரைக்கப்படுவதில்லை. பாறை மீது விழும் இந்த நீர்வீழ்ச்சியின் வீழ்ச்சியானது இயற்கையாக அடுத்தடுத்து விழும் தொடர் போல எழிலாக உள்ளது.
# அமர்யா நதி


**அமர்யா நதி** *(Amarja river)* என்பது இந்தியாவின் கர்நாடக மாநிலத்தில் இருக்கும் கலாபுராகி மாவட்டத்தில் பாய்கின்ற ஒரு நதியாகும். கொரால்லி கிராமத்தில் பிறக்கும் இந்நதி 50 – 60 கிலோமீட்டர்கள் பாய்ந்து பின்னர் குல்பர்கா மாவட்டம், கனகாபுரா கிராமத்தில் உள்ள சங்கம சேத்ராவில் பீமா நதியுடன் இணைகிறது. பீமா நதியும் அமர்யா நதியும் சங்கமமாகின்ற புள்ளி சங்கம சேத்ரா என்றழைக்கப்படுகிறது. இவ்விரு நதிகளும் சங்கமித்து சேருமிடத்தில் உள்ள தண்ணீர் மிகவும் அரிய புனிதநீராக கருதப்படுகிறது. இச்சங்கமத்தில் நிராடுபவர்களின் பாவங்கள் யாவும் தொலைந்து அவர்கள் விரும்பியதெல்லாம் கிடைக்கும் எனவும் நம்பப்படுகிறது. இச்சங்கமத்தில் உள்ள கோவிலில் நரசிம்ம சரசுவதி சுவாமி ( தத்தாத்ரேயரின் இரண்டாவது அவதாரம்) தினந்தோறும் நீராடுவதாகவும் நம்பப்படுகிறது.
# ஆக்ரா கால்வாய்



**ஆக்ரா கால்வாய்** *(Agra Canal)* இந்தியாவின் ஒரு முக்கியமான நீர் பாசனத் திட்டமாகும். இக்கால்வாய் தில்லியிலுள்ள ஓக்லா என்னுமிடத்திலிருந்து தொடங்குகிறது, ஓக்லா தடுப்பணையில் தொடங்கும் ஆக்ரா கால்வாய், நிசாமுதீன் பாலத்தின் வழியாக நீரோட்டமாக பாய்கிறது. 1874 ஆம் ஆண்டு இக்கால்வாய் திறக்கப்பட்டது.  

ஆரம்ப காலத்தில் குர்கான், மதுரா, ஆக்ரா மற்றும் பாரத்பூர் மாவட்டங்களுக்குச் செல்வதற்கான நீர்வழிப் போக்குவரத்திற்காக இக்கால்வாய் பயன்படுத்தப்பட்டது. 1904 ஆம் ஆண்டு முதல் நீர்வழிப்போக்குவரத்து நிறுத்தப்பட்டு தற்பொழுது நீர்ப்பாசனத்திற்காக மட்டும் பயன்படுகிறது. தற்பொழுது ஆக்ரா கால்வாய் குர்கான் மாவட்டத்தில் செல்வதில்லை ஆனால் முற்காலத்தில் குர்கான் மாவட்டத்தின் ஒரு பகுதியாக இருந்த பரிதாபாத் வழியாகச் செல்கிறது.  

தெற்கு தில்லிக்கு 10 கிலோமீட்டர் தொலைவிலுள்ள புறநகர் பகுதியான ஓக்லா என்னுமிடத்தில் யமுனை நதியிலிருந்து ஆக்ரா கால்வாய் நீரைப் பெறுகிறது. யமுனா நதிக்கு குறுக்காக மணலால் ஆன அடித்தளம் மீது சிற்றணை கட்டப்பட்ட இத்திட்டம் வட இந்தியாவில் மேற்கொள்ளப்பட்ட முதல் முயற்சியாக கருதப்படுகிறது. சுமார் 800 கஜம் நீளம் மற்றும் ஆற்றின் கோடைகால நீர் அளவிற்கு மேலே ஏழு அடி உயரும் கொண்டதாக இச்சிற்றணை அமைந்திருந்தது.  

ஓக்லாவிலிருந்து இக்கால்வாய் காரி-நாடி மற்றும் யமுனா இடையிலான உயர் நிலத்தில் பாய்ந்து இறுதியாக ஆக்ராவுக்கு சுமார் 20 மைல் கீழே பேன்கங்கா நதியுடன் இணைகிறது. நீர் போக்குவரத்து வழிகள் மூலம் இக்கால்வாய் மதுரா மற்றும் ஆக்ராவுடன் இணைகிறது. ஆக்ரா, உத்தரப் பிரதேசத்திலுள்ள மதுரா, அரியானாவிலுள்ள பரிதாபாத், இராசத்தானிலுள்ள பாரத்பூர் போன்ற பகுதிகளில் சுமார் 1.5 இலட்சம் ஏக்கர் நிலப்பகுதிக்கு இக்கால்வாய் நீர்ப்பாசன வசதியை அளிக்கிறது.
# உதயமார்த்தாண்டபுரம் பறவைகள் சரணாலயம்

**உதயமார்த்தாண்டபுரம் பறவைகள் சரணாலயம்** (*Udayamarthandapuram Bird Sanctuary*) என்பது இந்தியாவின் தமிழ்நாடு மாநிலத்தில் இருக்கும் திருவாரூர் மாவட்டம், முத்துப்பேட்டை ஊராட்சி ஒன்றியத்தில் உள்ள உதயமார்த்தாண்டபுரம் ஊராட்சியில் 45 ச.கி.மீ. 2 (0.2 சதுர மைல்) பரப்பளவில் அமைந்துள்ள ஒரு பறவைகள் சரணாலயமாகும். இந்தியாவின் பாதுகாக்கப்பட்ட பகுதிகளில் ஒன்றான இச்சரணாலயம் 10 ° 26'59 வடக்கு 79 ° 27'58" கிழக்கு என்ற அடையாள ஆள்கூறுகளில் அமைந்திருக்கிறது. தமிழ்நாட்டில் உள்ள ராம்சார் தளங்களில் இதுவும் ஓன்று  

## விலங்கு வளம்

பிப்ரவரி மற்றும் மார்ச் மாதங்களில் அதிக எண்ணிக்கையில் இங்கு காணப்படும் ஊதா கானான் கோழி மற்றும் நத்தை குத்தி நாரைகள் முதலியன இச்சரணாலயத்தின் குறிப்பிடத்தக்க அம்சம் ஆகும். இவை தவிர இங்கு வெள்ளை அரிவாள் மூக்கன், இந்தியப் பாறை நாரை, வெண்கழுத்து நாரை, சாம்பல் நாரை, நாமக்கோழி, ஊதா நாரை, சிறிய நீர்க்காகம், துடுப்பு வாயன், செங்கால் நாரை முதலிய பறவைகள் இங்கு காணப்படுகின்றன.  

உதயமார்த்தாண்டபுரம் பறவைகள் சரணாலயத்தில் காணப்படும் பறவை இனங்களின் சில பட்டியலிடப்பட்டுள்ளது: நத்தைகுத்தி நாரை, நீலத் தாழைக்கோழி, இரவுநாரை (Night Heron), பாம்புத் தாரா (Darter), கூழைக்கடா, துடுப்பு வாயன், நாமக்கோழி, வெள்ளை ஐபிஸ், இந்திய பாறைகள் நாரை, வெள்ளை கழுத்து நாரை, சாம்பல்-ஹெரான், சிறிய நீர்க்காகம், மேலும் பல வகைப் பறவைகளும் இங்கு காணப்படுகின்றன. மேலும் சைபீரியா, உருசியா, திபெத் உள்ளிட்ட நாடுகளின் பறவைகளும், இந்த சரணாலயத்திற்கு வந்து செல்கின்றன.  

## குறிப்பு
45 கி.மீ பரப்பளவில் அமைந்துள்ள உதயமார்தாண்டபுரம் பறவைகள் சரணாலயம் மேட்டூர் அணையிலிருந்து நீர் பெறுகின்ற ஓர் பாசன ஏரியால் பாசனவசதி பெறுகிறது. ஏப்ரல் மற்றும் ஆகத்து மாதங்களில் இவ்வேரி வறண்ட நிலையில் காணப்படுகிறது.  

செப்டம்பர் முதல் டிசம்பர் வரையிலான காலத்தில் இச்சரணாலயத்தில் வசிக்கும் பறவைகளின் எண்ணிக்கை சுமார் 10,000 பறவைகளாக உயர்கிறது. நவம்பர் மற்றும் டிசம்பர் மாதங்கள் உதயமார்தாண்டபுரம் பறவைகள் சரணாலயத்தை பார்வையிட சிறந்த நாட்களாகும்.  
## இதனையும் காண்க
- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# மேங்குலுட்டன்



**மேங்குலுட்டன்** *(Manglutan*) என்பது இந்தியாவைச் சேர்ந்த தெற்கு அந்தமான் தீவின் தெற்கு கடற்கரையில் அமைந்துள்ள அந்தமான் மாவட்டத்தில் இருக்கும் ஒரு கிராமம் ஆகும். இக்கிராமம் போர்ட் பிளேர் நகரத்திற்கு தென்மேற்கில் 14 மைல் (23 கி.மீ.) தொலைவில் பரவியுள்ளது. ஒரு பள்ளி, மருத்துவமனை, மற்றும் காவல் நிலையம் ஆகியன இவ்வூரின் முக்கிய அலுவலகங்களாக உள்ளன. 1960/1961 ஆம் ஆண்டுகளில் இவ்வூரில் 60 ஏக்கர் பரப்பளவில் மேங்குலுட்டன் ரப்பர் தோட்டம் உருவாக்கப்பட்டது. தனிக்கரி நீரோடை மேங்குலுட்டன் கிராமத்தில் பாய்கிறது.
# பாரத்மாலா

**பாரத்மாலா** *(Bharatmala)* என்பது மோடி அரசாங்கத்தின் இலட்சியச் சாலை மேம்பாட்டுச் செயற்திட்டத்திற்குக் கொடுக்கப்பட்டுள்ள பெயராகும். இச்செயற்திட்டம் குசராத் மற்றும் இராசத்தான் மாநிலங்களில் தொடங்கி பஞ்சாப் சென்று பின்னர் சரம் போன்ற இமாலய மாநிலங்களான சம்மு காசுமீர், இமாச்சலப் பிரதேசம், உத்தராகண்டம் ஆகிய மாநிலங்களை இணைத்து பின்னர் உத்தரப் பிரதேசம், பீகார் தெராய் நிலப்பரப்பு வழியாகச் சென்று சிக்கிம், அசாம், அருணாசலப் பிரதேசம் மற்றும் மணிப்பூர், மிசோரம் மாநிலங்களின் வலதுபுறமாக இந்தியா – மியான்மர் எல்லை வரைக்கும் செல்கிறது.  

## நிதி

இச்சாலை மேம்பாட்டுச் செயற்திட்டத்திற்கு சுமார் ₹500 பில்லியன் அதாவது 7.4 பில்லியன் அமெரிக்க டாலர் செலவு பிடிக்கும் எனத் திட்டமிடப்பட்டுள்ளது..  

## முன்னேற்றம்

சாலை போக்குவரத்து மற்றும் நெடுஞ்சாலை அமைச்சகம், ₹ 2.6 லட்சம் கோடி மதிப்புடைய பாரத்மாலா செயற்திட்டத்திற்கான ஒரு வரைவு அமைச்சரவை குறிப்பு தயார் செய்துள்ளது. ஆழ்ந்த சிந்தனையுடன் உருவாக்கப்பட்டுள்ள இச்செயற்திட்டத்தில் இந்தியா எல்லைப் பகுதிகள், கடலோர பகுதிகள், துறைமுகங்கள், மத மற்றும் சுற்றுலாத் தலங்கள் இவற்றுடன் 100 மாவட்டத் தலைமையிடங்கள் ஆகியனவற்றை இணைக்கும் 25,000 கி.மீ. நீளமுள்ள சாலை அமைப்பை எதிர்நோக்கும் விரிவானதொரு திட்டமாக விளங்குகிறது.
# நீல்சு என்றிக்கு ஏபெல்


**நீல்சு என்றிக்கு ஏபெல்** (*Niels Henrik Abel*, ஆகத்து 5, 1802 – ஏப்ரல் 6, 1829) நோர்வீசிய கணிதவியலாளர் ஆவார். இவர் பல்வேறு துறைகளிலும் முன்னோடியாக பங்களித்துள்ளார். விகிதமுறா மூலங்களின் பொது ஐந்துபடிச்சமன்பாட்டிற்கு தீர்வு காண்பது இயலாதவொன்று என்பதற்கு முதன்முதலில் முழுமையான சான்றளித்தது இவரது மிகவும் குறிப்பிடத்தக்க பங்களிப்பாக கருதப்படுகின்றது. அவரது காலத்தில் இதுவே 250 ஆண்டுகளாக தீர்க்கப்படாத, முதன்மையான கணிதச் சிக்கலாகவும் இருந்து வந்தது. நீள்வட்டச்சார்பு, ஏபெல் சார்புகளை கண்டறிந்தவர். இத்தகைய சாதனைகள் புரிந்திருந்தாலும் அவரது வாழ்நாளில் ஏபெல் அங்கீகாரம் எதனையும் பெறவில்லை. மிகவும் வறியநிலையில் வாழ்ந்து கொண்டு தமது கண்டுபிடிப்புக்களை நிகழ்த்தினார். 26 அகவையிலேயே மறைந்தார்.  

தன் வாழ்நாளில் ஆறேழு ஆண்டுகளிலேயே பெரும்பாலானப் பணிகளை முடித்தார். இவரைக் குறித்தது பிரான்சியக் கணிதவியலாளர் ஹெர்மைட் கூறுகையில்: "ஏபெல் ஐந்நூறு ஆண்டுகளுக்கான வேலையை கணிதவியலாளர்களுக்கு விட்டுச் சென்றுள்ளார்" எனக் குறிப்பிட்டுள்ளார். மற்றொரு பிரான்சியக் கணிதவியலாளர், அத்ரியன்-மாரி லெஜாந்தர், கூறுகையில்: "*கெல் தெத் செல் து ஷென் நோர்வீஜியன்!*" ("இளம் நோர்வீசியருக்கு எத்தகைய தலை!") என வியந்தார்.  
## இவற்றையும் காண்க
- ஏபெல் பரிசு
- ஏபலின் ஈருறுப்புத் தேற்றம்
- ஏபெல் குலம்

<>  

</>  

## மேற்சான்றுகள்

## நூற்றொகை
- 
-
# ஆண்ட்ரூ வைல்சு


- ரிதபிரதா முன்சி

|thesis_title = நேர் எதிர்மைக் கோட்பாடுகளும் பிர்ச்சு, இசுவின்னர்டன்-டையர் ஊகங்களும்  
|thesis_year=1979  
|thesis_url =http://ethos.bl.uk/OrderDetails.do?uin=uk.bl.ethos.477263  
|known_for = பகுதிநிலைத்த நீள்வட்ட வளைகோடுகளுக்கான *தானியாமா–ஷிமுரா ஊகத்தை* மெய்ப்பித்து *ஃபெர்மட்டின் கடைசி தேற்றத்தை* மெய்ப்பித்தமை  
இவாசாவா கோட்பாட்டின் முதன்மை ஊகத்தை மெய்ப்பித்தமை  
|prizes = வைட்டெடு பரிசு<small> (1988)</small>  
கணிதத்திற்கான ஸ்கொக் பரிசு <small>(1995)</small>  
ஓசுட்ரோவ்சுக்கி பரிசு <small>(1995)</small>  
ஃபெர்மட் பரிசு <small>(1995)</small>  
உல்ப் பரிசு <small>(1995/6)</small>  
வேந்தியப் பதக்கம் <small>(1996)</small>  
கணிதத்தில் நாசு விருது <small>(1996)</small>  
கோல் பரிசு <small>(1997)</small>  
உல்சுக்கெல் பரிசு<small>(1997)</small>  
ஃபீல்ட்ஸ் பதக்கம் <small>(1998)</small>  
ஃபைசல் அரசர் பன்னாட்டு அறிவியல் பரிசு <small>(1998)</small>  
ஷா பரிசு <small>(2005)</small>  
ஏபெல் பரிசு <small>(2016)</small>  
}}  

**சர் ஆண்ட்ரூ ஜான் வைல்சு** (*Sir Andrew John Wiles* , பிறப்பு: ஏப்ரல் 11, 1953) ஏபெல் பரிசைத் தவிரவும் வைல்சு பல விருதுகளையும் பரிசுகளையும் பெற்றுள்ளார்.  

## மேற்சான்றுகள்
# பெர்மாவின் தேற்றம்

17-ஆம் நூற்றாண்டின் கணிதவியலாளர் பியேர் டி பெர்மா பல தேற்றங்களைக் கண்டுபிடித்தார். **பெர்மாவின் தேற்றம்** (*Fermat's theorem*) என்பது பின்வருவனவற்றுள் ஒன்றாக இருக்கலாம்:  
- பெர்மாவின் கடைசித் தேற்றம், *a*<sup>*n*</sup>&nbsp;+&nbsp;*b*<sup>*n*</sup>&nbsp;=&nbsp;*c*<sup>*n*</sup> என்பதன் முழுவெண் தீர்வுகள்
- பெர்மாவின் சிறிய தேற்றம், பகா எண்களின் இயல்புகள்
- இரு வர்க்கங்களின் கூடுதல் மீதான பெர்மாவின் தேற்றம்
- பெர்மாவின் தேற்றம் (நிலைப் புள்ளிகள்)
- பெர்மாவின் தத்துவம், ஒளிக்கதிர் ஒன்றின் வழியைப் பற்றியது
- பெர்மாவின் பல்கோண எண் தேற்றம், முழுவெண்களைப் பல்கோண வடிவ எண்களாகக் கூறுதல்
# வாக்காளர் சரிபார்க்கும் காகித தணிக்கை சோதனை



**வாக்காளர் சரிபார்க்கும் காகித தணிக்கை சோதனை** (VVPAT) என்பது வாக்குச்சீட்டு இன்றி வாக்களிக்கும் அமைப்பில் வாக்காளர்கள் தாங்களாகவே, தங்களால் பதிவுசெய்யப்பட்ட வாக்குகளை சரிபார்க்கும் முறையாகும். வாக்குப்பதிவு செய்யப்பட்ட பின்பு சரிபார்க்கப்பட்ட காகித ஆவணம் அருகிலுள்ள கண்ணாடிப்பெட்டியில் விழுமாறு இருக்கும். இதன்மூலம் மின்னணு தேர்தல் கருவியில் ஏற்படும் செயலிழப்புகள், முறைகேடுகள் மற்றும் சேமிக்கப்பட்ட மின்னணு தேர்தல் முடிவுகளை தணிக்கை செய்ய ஏதுவாகிறது.  

வாக்காளர் சரிபார்க்கும் காகித தணிக்கை சோதனை முதலில் செப்டம்பர் 2013-ல் நாகலாந்து மாநிலத் தேர்தலில் நொக்சன் (சட்டமன்றத் தொகுதி)யில் பயன்படுத்தப்பட்டது.  

இந்திய பொதுத் தேர்தலில் ஒரு முன்னோடி திட்டமாக 2014 பொதுத்தேர்தலில் மொத்தமுள்ள 543 பாராளுமன்றத் தொகுதிகளில் 8 தொகுதிகளில் வாக்காளர் சரிபார்க்கும் காகித தணிக்கை சோதனை ( VVPAT ) முறைமை அறிமுகப்படுத்தபட்டது.. அவை லக்னோ, காந்திநகர், பெங்களூரு தெற்கு, மத்தியசென்னை, ஜாதவ்பூர், ராய்ப்பூர், பாட்னா சாஹிப் மற்றும் மிசோரம் தொகுதிகளில் செயல்படுத்தப்பட்டது.
# காந்திநகர் மக்களவைத் தொகுதி



*காந்திநகர் மக்களவைத் தொகுதி* மேற்கு இந்தியாவிலுள்ள குசராத் மாநிலத்தின் 26 மக்களவைத் தொகுதிகளில் ஒன்றாக திகழ்கிறது.  

## சட்டசபைத் தொகுதிகள்
2014ல் காந்திநகர் மக்களவைத் தொகுதி பின்வரும் ஏழு சட்டமன்றத் தொகுதிகளை கொண்டுள்ளது.  

| சட்டமன்ற தொகுதி எண் | சட்டமன்றத் தொகுதி பெயர் | ஓதுக்கீடு |  |
| --- | --- | --- | --- |
| 36 | காந்திநகர் வடக்கு | இல்லை |  |
| 38 | கலோல் | இல்லை |  |
| 40 | சானாந்து | இல்லை |  |
| 41 | காட்லோடியா | இல்லை |  |
| 42 | வேசல்பூர் | இல்லை |  |
| 45 | நாரண்புரா | இல்லை |  |
| 55 | சபர்மதி | இல்லை | } |

## பிரபலங்கள்
- 1996ல் அடல் பிகாரி வாச்பாய் ஒரு முறை இந்த தொகுதியில் நின்று வென்ற பிறகு, தேர்தல் ஆணையத்தின் சட்டவிதிகளுக்கேற்ப அதே தேர்தலில் அவர் லக்னோ மக்களவைத் தொகுதியிலும் வெற்றிபெற்றிருந்ததால் இத்தொகுதியை இராசினாமா செய்தார்.

அத்வானி 1998முதல் காந்திநகர் மக்களவைத் தொகுதியில் தேர்ந்தெடுக்கப்படுகிறார்]]  
- 1991ல் லால் கிருட்டிண அத்வானி முதன் முறையாக இத்தொகுதியில் வெற்றி பெற்றார், 1996ல் அவாலா மோசடி குற்றச்சாட்டினால் அத்தேர்தலில் போட்டியிடவில்லை. பின்பு 1998 முதல் தொடர்ச்சியாக ஐந்து முறை வெற்றிபெற்றுள்ளார்.

## நாடாளுமன்ற உறுப்பினர்கள்
| 1952-1962 | உருவாக்கப்படவில்லை |  |
| --- | --- | --- |
| 1967 | சோம்சந்த்பாய் சோலங்கி | இந்திய தேசிய காங்கிரசு |
| 1971 | நிறுவன காங்கிரசு |  |
| 1977 | புருசோத்தம் மாவலங்கர் | பாரதிய லோக் தளம் |
| 1980 | அம்ரித் படேல் | இந்திய தேசிய காங்கிரசு |
| 1984 | ஜி. ஐ. படேல் | இந்திய தேசிய காங்கிரசு |
| 1989 | சங்கர்சிங் வகேலா | பாரதிய ஜனதா கட்சி |
| 1991 | லால் கிருஷ்ண அத்வானி |  |
| 1996 | அடல் பிஹாரி வாஜ்பாய் (லக்னோ தொகுதி தக்கவைக்கப்பட்டது) |  |
| 1996^ | விஜய்பாய் படேல் (இடைத்தேர்தல்) |  |
| 1998 | லால் கிருஷ்ண அத்வானி |  |
| 1999 |  |  |
| 2004 |  |  |
| 2009 |  |  |
| 2014 |  |  |
| 2019 | அமித் சா | } |
^ இடைத்தேர்தல்
# ஜாதவ்பூர் மக்களவைத் தொகுதி

**ஜாதவ்பூர் மக்களவைத் தொகுதி** இந்தியாவிலுள்ள மேற்கு வங்காள மாநிலத்தின் ஒரு மக்களவைத் தொகுதி ஆகும். இது மேற்கு வங்காள மாநிலத்திலுள்ள தெற்கு 24 பர்கனா மாவட்டத்தின் ஏழு சட்டமன்றத் தொகுதிகளை உள்ளடக்கியது.  

- பருய்பூர் பர்பா (தனித் தொகுதி) (சட்டமன்ற தொகுதி எண் 137)
- பருய்பூர் பச்சிம் (சட்டமன்ற தொகுதி எண். 140)
- சோனர்பூர் தெற்கு (சட்டமன்ற தொகுதி எண்o. 147)
- பாங்கர் (சட்டமன்ற தொகுதி எண். 148)
- ஜாதவ்பூர்r (சட்டமன்ற தொகுதி எண். 150)
- சோனர்பூர் வடக்கு(சட்டமன்ற தொகுதி எண். 151)
- டோலிகஞ்ச் (சட்டமன்ற தொகுதி எண். 152)
# பல்வல் மாவட்டம்


**பல்வல் மாவட்டம்** (Palwal district) (இந்தி: पलवल जिला) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பல்வல் நகரம் ஆகும்.  

## அமைவிடம்
பல்வல் நகரம் தில்லியிலிருந்து அறுபது கிலோ மீட்டர் தொலைவில் தேசிய நெடுஞ்சாலை எண் 2-இல் அமைந்துள்ளது. பல்வல் மாவட்டத்தின் வடக்கே பரிதாபாத் மாவட்டம், வடகிழக்கே உத்தரப் பிரதேசத்தின் கௌதம புத்தா நகர் மாவட்டம், கிழக்கில் உத்தரப் பிரதேசத்தின் கயிர் வட்டம், தெற்கே மதுரா மாவட்டம், மேற்கே மேவாத் மாவட்டம், வடமேற்கே குர்கான் மாவட்டம் எல்லைகளாக கொண்டுள்ளது.  

## தொன்ம வரலாறு
பல்வல் நகரம் பாண்டவர்களின் நாடான இந்திரப்பிரஸ்தத்தின் ஒரு பகுதியாக விளங்கியது.  

## மாவட்ட நிர்வாகம்
பல்வல் மாவட்டம் மூன்று வருவாய் உட்கோட்டங்களும் பல்வல், ஹொதல் மற்றும் ஹாத்தின் என மூன்று வருவாய் வட்டங்களை கொண்டுள்ளது. மூன்று நகராட்சி மன்றங்களும், நான்கு ஊராட்சி ஒன்றியங்களும், 282 ஊராட்சிகளும் கொண்டது.  

## அரசியல்
இம்மாவட்டத்தின் நான்கு சட்டமன்ற தொகுதிகள் பரிதாபாத் நாடாளுமன்ற மக்களவை தொகுதிக்கு உட்பட்டது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,042,708 ஆக உள்ளது. கிராமப்புறங்களில் 77.31% மக்களும்; நகரப்புறங்களில் 22.69% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 25.76% ஆக உயர்ந்துள்ளது. மக்கள் தொகையில் 554,497 ஆண்களும் மற்றும் 488,211 பெண்களும் உள்ளனர். பாலின விகிதம் ஆயிரம் ஆண்களுக்கு 880 பெண்கள் வீதம் உள்ளனர். 1,359 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 767 மக்கள் வாழ்கின்றனர். இம்மாவட்டத்தின் சராசரி படிப்பறிவு 69.32% ஆகவும், ஆண்களின் படிப்பறிவு 82.66% ஆகவும், பெண்களின் படிப்பறிவு  
54.23% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 177,494 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 826,342 (79.25%) ஆகவும், சீக்கிய சமய மக்கள் தொகை 3,971 (0.38%) ஆகவும், இசுலாமிய சமய மக்கள் தொகை 208,566 (20.00%) ஆகவும், கிறித்தவ சமயத்தினரின் மக்கள் தொகை 932 (0.09%) ஆகவும், சமண சமய மக்கள் தொகை 915 (0.09%) ஆகவும், பௌத்த சமய மக்கள் தொகை 345 (0.03%) ஆகவும், பிற சமய மக்களின் தொகை 20 (0.00%) ஆகவும், மற்றும் சமயம் குறிப்பிடாதவர்கள் மக்கள் தொகை 1,617 (0.16%) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# மனோரஞ்சிதம்


**மனோரஞ்சிதம்** (*Artabotrys hexapetalus*) இந்தியாவில் இதன் பூவின் வாசனையால் புகழ்பெற்று விளங்குகிறது. இத்தாவரத்தின் தோன்றும் மலர் மஞ்சள் நிறம் கொண்டு வாசனை நிறைந்து உள்ளது. இதன் மலர்கள் முதலில் பச்சை நிறத்தில் தான் தோன்றும் பின்னர் நாள்பட மஞ்சள் நிறமாக மாறும். இத்தாவரம் 2 மீட்டர் உயரம் வரை வளரக்கூடியது.  

## படக் காட்சி
# நூக் மாவட்டம்



**நூக் மாவட்டம்** (Mewat district) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நூக் நகரம் ஆகும். இம்மாவட்டத்தின் முந்தைய பெயர் மேவாத் மாவட்டம் ஆகும்.  

## அமைவிடம்
மேவாத் மாவட்டத்தின் வடக்கில் குர்கான் மாவட்டம், மேற்கே ரேவாரி மாவட்டம், கிழக்கில் பரிதாபாத் மாவட்டம் மற்றும் பல்வல் மாவட்டம் எல்லைகளாக கொண்டது.  

## மாவட்ட நிர்வாகம்
இம்மாவட்டம் நூ, பிரோஸ்பூர் - ஜிர்கா, புனாஹானா மற்றும் தோரு என நான்கு வருவாய் வட்டங்களை கொண்டுள்ளது. மேலும் நூ, தோரு, நாகினா, பிரோஸ்பூர் ஜிர்கா மற்றும் புன்ஹானா என ஐந்து ஊராட்சி ஒன்றியங்கள் கொண்டது. இம்மாவட்டத்தில் 512 வருவாய் கிராமங்களும்; 197 கிராமப் பஞ்சாயத்துகளையும் கொண்டது.  

## அரசியல்
இம்மாவட்டம் நூ, பிரோஸ்பூர், ஜிர்கா மற்றும் புனஹானா என நான்கு சட்டமன்ற தொகுதிகளை கொண்டது. குர்கான் நாடாளுமன்ற மக்களவை தொகுதியில் இம்மாவட்டத்தின் நான்கு சட்டமன்ற தொகுதிகளும் அடங்கும்.  

## பொருளாதாரம்
வேளாண்மையும் வேளாண்மை சார்ந்த தொழிலே இம்மாவட்டத்தின் பொருளாதார ஆதாரமாகும். இம்மாவட்டத்தில் வாழும் *மியோ இன* மக்கள் (Meo people) வேளாண் தொழிலை மட்டும் செய்கின்றனர். கால்வாய் நீர் பாசனம் மூலம் நீர் ஆதாரத்தை பெறுகிறது இம்மாவட்டம். ஆரவல்லி மலைத்தொடர்களால் சூழப்பட்ட இம்மாவட்டத்தில் கால்நடை வளர்ப்பு, கால்நடை மேய்ச்சல், பால், பால் பொருட்கள் உற்பத்தி செய்தல் முக்கியத் தொழில்களாகும். பொருளாதாரம் மற்றும் தொழில் வளத்தில் மேவாத் மாவட்டம் அரியானா மாநிலத்தில் மிகவும் பின் தங்கிய நிலையில் உள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின்படி நூக் மாவட்டத்தின் மொத்த மக்கள் தொகை 1,089,263 ஆக உள்ளது. கிராமப்புறங்களில் 88.61% மக்களும்; நகரப்புறங்களில் 11.39% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 37.93% ஆக உயர்ந்துள்ளது. மக்கள் தொகையில் 571,162 ஆண்களும் மற்றும் பெண்களும் உள்ளனர். பாலின விகிதம் ஆயிரம் ஆண்களுக்கு 518,101 பெண்கள் வீதம் உள்ளனர். 1,507 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 723 மக்கள் வாழ்கின்றனர். இம்மாவட்டத்தின் சராசரி படிப்பறிவு 54.08% ஆகவும், ஆண்களின் படிப்பறிவு 69.94% ஆகவும், பெண்களின் படிப்பறிவு 36.60% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 248,128 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 221,846 (20.37%) ஆகவும், சீக்கிய சமய மக்கள் தொகை 592 (0.05%) ஆகவும், இசுலாமிய சமய மக்கள் தொகை 862,647 (79.20%) ஆகவும், கிறித்தவ சமயத்தினரின் மக்கள் தொகை 1,235 (0.1 %) ஆகவும், சமண சமய மக்கள் தொகை 1,453 (0.13%) ஆகவும், பௌத்த சமய மக்கள் தொகை 516 (0.0%) ஆகவும், பிற சமய மக்களின் தொகை 4 (0.00%) ஆகவும், மற்றும் சமயம் குறிப்பிடாதவர்கள் மக்கள் தொகை 970 (0.09%) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# அலி அகமது உசேன் கான்

**அலி அகமது உசேன் கான் (Ali Ahmed Hussain Khan** மார்ச் 21, 1939 &#x2013; மார்ச் 16, 2016) என்பவர் இந்தியாவின் ஒரு செனாய் இசைக்கலைஞர். இவர் கல்கத்தாவில் பிறந்தவர்.  

## பின்னணி
இவரின் தாத்தா வாசிர் அலி கான் இந்தியாவின் பாரம்பரிய இசைக்கருவியான செனாயை முதன்முதலில் பாங்கிங்காம் அரண்மனையில் வாசித்தவர். இவரின் தந்தையான அலி ஜான் கான் மாமா நசீர் உசேன் கான் மற்றும் இம்தாத் உசேன் கான் ஆகியோர் வாரனாசியில் புகழ்வாய்ந்த செனாய் இசைக்கலைஞர்களாக இருந்தனர். அலி அகமது உசேன் கான் உடல் நலக்குறைவால் மார்ச் 16, 2016 அன்று காலமானார்.  

## வாழ்க்கை
இவர் 1974 முதல் கல்கத்தாவின் சங்கீத ஆராய்ச்சி அகடாமியில் இசைவிருந்து படைத்தவர். 1973ஆம் ஆண்டு தில்லி விக்யான் பவனில் நடந்த தூர்தர்ஷன் தொலைக்காட்சி தொடக்க விழாவில் ஷெனாய் வாசித்தவர் என்ற பெருமைக்குரியவர். அகில இந்திய வானொலி மற்றும் தொலைக்காட்சியில் இவரது இசைநிகழ்ச்சிகள் தொடர்ந்து இடம்பெற்றன.  

## நிகழ்ச்சிகள்
அலி அகமது இந்தியாவிலும் வெளிநாடுகளிலும் பல இசை நிகழ்ச்சிகளை நடத்தியுள்ளார். இவர் ஐக்கிய இராச்சியம், செர்மனி, சுவிசர்லாந்து, நெதர்லாந்து, பிரான்சு, பெல்சியம், உருசியா, துனீசியா, தாய்லாந்து, சிங்கப்பூர், இந்தோனேசியா, பிலிபைன்சு போன்ற பல நாடுகளில் இருபது ஆண்டுகள் இசைநிகழ்ச்சிகளை நடத்தியுள்ளார். பல சந்தரபங்களில் இவர் அரசுக்களாலும் தனியாராலும் அழைக்கப்பட்டு இசை விழாக்களில் கலந்துகொண்டுள்ளார்.  

## விருதுகள்
- அகில இந்திய வானொலியின் உயர்தர கலைஞர்
- அனைத்து வங்காள இசை மாநாடு (விருது & தங்க பதக்கம்)
- காவதி தேவி இசை (தங்க பதக்கம்)
- தான்சேன் சமரோவின், தங்க பதக்கம் பீகார் ஷரீப் திரு எம். ஃபரூக் அவர்களால் வழங்கப்பட்டது
- ஐக்கிய அமெரிக்காவில் உள்ள ஆஸ்டின் இந்திய பாரம்பரிய இசை வட்டத்தின் சார்பில் விருதும் சிறப்பு சான்றிதழும் வழங்கப்பட்டது
- பிஷ்வா பங்கா சம்மேளனத்தின் விருதை இந்திய பாராளுமன்றத்தின் அவைத்தலைவரான சோம்நாத் சட்டர்சி சபாநாயகர் வழங்கினார்.
- போர்ட் பிளேர் அரசால் விருது வழங்கப்பட்டது
- இந்தோனேசியாவின் பாங்காகில் உள்ள இந்திய சமூகத்தின் விருது
- சுருதி நந்தன் (கொல்கத்தா), பின்னபனி சான்ஸ்குரித்திகா அனுஸ்தான்(கட்டாக்)
- பங்கிம் குமார் பால் நினைவு இசை மாநாடு
# வாதக் காய்ச்சல்


**வாதக் காய்ச்சல்** (*Rheumatic fever*) என்பது தொண்டையில் ஏற்படும் நோய்த்தொற்றின் விளைவாக உண்டாகும் ஓர் அழற்சி நோயாகும். இந்நோய் பொதுவாக இதயம், மூட்டுக்கள், தோல் மற்றும் மனித மூளையைப் பாதிக்க கூடியது.  

ஸ்ட்ரெப்டோகாக்கஸ் பையோஜீன்ஸ் என்னும் நுண்ணுயிரி (பாக்டீரியா) தொண்டையில் ஏற்படுத்தும் அழற்சியின் பிறகு இரண்டு அல்லது நான்கு வாரங்கள் கழித்து இந்நோய் ஏற்படக்கூடும். இக்கிருமியை அழிக்க நோய் எதிர்ப்பு மண்டலம் முயலும்போது, அது உடலின் திசுக்களையே பாதிப்புக்குள்ளாக்குவதால் இந்நோய் ஏற்படுகிறது.  

## அறிகுறிகள்
;பெரியஅறிகுறிகள்  
1. வீக்கத்துடன் மூட்டு வலி (பன்மூட்டழற்சி)
1. இதயத்திசு அழற்சி
1. தோலுக்கடியில் சிறு கட்டிகள்
1. தோல் சிவந்து போதல்
1. கை, கால் நடுக்கம்

;சிறிய அறிகுறிகள்  
1. வீக்கமில்லா மூட்டு வலி
1. காய்ச்சல்
1. அழற்சி குறியீடுகள்
1. இரத்த வெள்ளை அணுக்கள் அதிகமாதல்
1. மின் இதயத்துடிப்பு வரைவு (இசிஜி) மாறுபாடு

## பாதிப்புகள்
இந்நோய் இதய வால்வுகளை குறிப்பாக ஈரிதழ் வால்வினை நிரந்தர பாதிப்புக்குள்ளாக்குகிறது. வளரும் நாடுகளில் இதன் தீவிரம் மிகுதியாக உள்ளது. இதயத்தில் உள்ள ஈரிதழ், மூவிதழ் மற்றும் மகாதமனியின் வால்வுகளில் சுருக்கம் அல்லது கசிவு ஏற்படலாம்.  

## சிகிச்சை
வாதக் காய்ச்சலால் பீடிக்கப்பட்ட நோயாளிகளுக்கு பெனிசிலின், ஆஸ்பிரின் மற்றும் ஸ்டீராய்டு மருந்துகள் கொடுக்கப்பட வேண்டும். வால்வு பாதிப்பு மிகுதியாக இருப்பின் அறுவைச்சிகிச்சைத் தேவைப்படலாம்.  

## தடுப்பு முறை
தொண்டை அழற்சியால் நோய் பாதிப்புக்கு உள்ளானவர்கள் வாதக் காய்ச்சல் வராது தடுப்பதற்கு குறித்த காலம் வரை குறைந்த அளவில் பெனிசிலின் ஊசி அல்லது மாத்திரைகளை எடுத்துக்கொள்வது அவசியம்.
# கீழக்கரை கலங்கரை விளக்கம்



**கீழக்கரை கலங்கரை விளக்கம்** *(Kilakkarai Lighthouse)* இந்தியாவின் தமிழ்நாடு மாநிலத்தில் இருக்கும் கீழக்கரையில் அமைந்துள்ளது. 1979 ஆம் ஆண்டு அக்டோபர் 2 முதல் இக்கலங்கரை விளக்கம் செயற்பட்டு வருகிறது. இவ்வமைப்பிலான கலங்கரை விளக்கம் நிறுவப்படுவதற்கு முன்னர், இவ்விடத்தில் வேறு ஏதும் கலங்கரை விளக்கம் இருக்கவில்லை. முன்னதாக மீனவர்களுக்கு வழிகாட்ட ஒரேயொரு கொடிக் கம்பம் மட்டும் இங்கு இருந்தது. 2003 ஆம் ஆண்டு ஏப்ரல் 30 ஆம் நாள் இங்குள்ள ஒளி மூலம் மேம்படுத்தப்பட்டது.
# பரத்பூர் மாவட்டம்



**பரத்பூர் மாவட்டம்** (Bharatpur District) வட இந்தியாவின் இராஜஸ்தான் மாநிலத்தின் முப்பத்து இரண்டு மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் *பரத்பூர்* நகரம் ஆகும். இம்மாவட்டத்தில் அமைந்துள்ள கேவலாதேவ் தேசியப் பூங்காவை உலகப் பாரம்பரிய களமாக யுனேஸ்கோ நிறுவனம் அறிவித்துள்ளது.  

## அமைவிடம்
5006 சதுர கிலோ மீட்டர் பரப்பளவு கொண்ட இம்மாவட்டத்தின் வடக்கில் அரியானாவின் குர்கான் மாவட்டம், கிழக்கில் உத்திரப் பிரதேசத்தின் மதுரா மாவட்டம் மற்றும் ஆக்ரா மாவட்டமும்; தெற்கில் தௌவுல்பூர் மாவட்டமும்; தென்கிழக்கில் கரௌலி மாவட்டமும்; தென்மேற்கில் தௌசா மாவட்டமும்; மேற்கில் அல்வார் மாவட்டமும் எல்லைகளாக அமைந்துள்ளது.  

இம்மாவட்டத்தின் குறுக்கே பான் கங்கா ஆறு, ரூப்பரேல் ஆறு மற்றும் கம்பீர் ஆறுகள் பாய்கிறது.  

## மாவட்ட நிர்வாகம்
பரத்பூர் மாவட்டம் பத்து உட்கோட்டங்களும்; வேய்ர், பூசாவர், பயானா, பரத்பூர், தீக், காமன், கும்கர், நட்பாய், நகர், பஹாரி, ரூப்வாஸ் என பதினொன்று வருவாய் வட்டங்களும் கொண்டது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 2,548,462 ஆக உள்ளது. கிராமப்புறங்களில் 80.57% மக்களும்; நகரப்புறங்களில் 19.43% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.29% ஆக உயர்ந்துள்ளது. மக்கள் தொகையில் 1,355,726 ஆண்களும் மற்றும் 1,192,736 பெண்களும் உள்ளனர். பாலின விகிதம் ஆயிரம் ஆண்களுக்கு 880 பெண்கள் வீதம் உள்ளனர். 5,066 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 503 மக்கள் வாழ்கின்றனர். இம்மாவட்டத்தின் சராசரி படிப்பறிவு  
70.11% ஆகவும், ஆண்களின் படிப்பறிவு 84.10% ஆகவும், பெண்களின் படிப்பறிவு 54.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 436,165 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 2,143,046 (84.09%) ஆகவும், சீக்கிய சமய மக்கள் தொகை 23,456 (0.92%) ஆகவும், இசுலாமிய சமய மக்கள் தொகை 371,286 (14.57%) ஆகவும், கிறித்தவ சமயத்தினரின் மக்கள் தொகை 1,576 (0.06% ) ஆகவும், சமண சமய மக்கள் தொகை 5,758 (0.23%) ஆகவும், பௌத்த சமய மக்கள் தொகை 899 (0.04%) ஆகவும், பிற சமய மக்களின் தொகை 18 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 2,423 (0.10%) ஆகவும் உள்ளது.  

### மொழிகள்
இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.  

## சுற்றுலா
கேவலாதேவ் தேசியப் பூங்காவில் 364 வகையான இந்தியா மற்றும் வெளிநாட்டுப் பறவைகள் குளிர்காலத்தின் போது வலசை வருகிறது. இப்பூங்கா பறவைகளின் சரணாலயமாக உள்ளது.  
## மாவட்டப் பிரிப்பு
இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய தீக் மாவட்டம் நிறுவப்பட்டது.  
## இதனையும் காண்க
- இராஜஸ்தான் மாவட்டப் பட்டியல்
# விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்/தொகுப்பு03

## மனித முளைய விருத்தி

## தேவைப்படும் படிமம்
இப் படிமத்திற்குத் தமிழில் விளக்கம் மாற்றித்தருமாறு கேட்டுக்கொள்கிறேன். நன்றி.--Booradleyp1 (பேச்சு) 06:22, 10 சனவரி 2015 (UTC)  

:Cleaver through D = D வழிச் செல்லும் வெட்டி  
:Cleaver through E = E வழிச் செல்லும் வெட்டி  
:Cleaver through F = F வழிச் செல்லும் வெட்டி  
:Incenter = உள்வட்ட மையம்  
:cleavance = spieker = ஸ்பைக்கர் மையம்  

## செவ்வகம்
::பயன்படுத்தப்பட்டுள்ள கட்டுரை: செவ்வகம்  
- squrae -சதுரம்
- Rhombus -சாய்சதுரம்
- Gyrational square -சுழல் சதுரம்
- Rectangle -செவ்வகம்
- Kite -பட்டம்
- Parallelogram -இணைகரம்
- Isosceles Trapezoid இருசமபக்கச் சரிவகம்
- Irregular -ஒழுங்கற்றது
இப் படிமத்திற்குத் தமிழில் விளக்கம் மாற்றித்தருமாறு கேட்டுக்கொள்கிறேன். நன்றி.--Booradleyp1 (பேச்சு) 14:34, 18 மார்ச் 2016 (UTC)
# தாமல் வராகீசுவரர் கோயில்


**தாமல் வராகீசுவரர் கோயில் (வராகேசம்)** என போற்றப்படும் இது, காஞ்சி மாவட்டத்திலுள்ள தாமல் கிராமத்தின் சிவக் கோயில்களில் ஒன்றாகும். மேலும், இத்திருக்கோயில் மிக மிகப் தொன்மையான கி.மு. ஐந்நூறு ஆண்டுகட்கு முந்தையது என்று சொல்லப்படுகிறது, மற்றும் இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## இறைவர், வழிபட்டோர்
- இறைவர்: வராகீஸ்வரர்.
- தொன்மை: கி.மு. ஐந்நூறு ஆண்டுகட்கு முந்தையது.
- வழிபட்டோர்: திருமால்

## தல வரலாறு
இரணியாட்சன் என்பவன் பூமியைச் சுருட்டிக்கொண்டு, பாதாளத்தில் போய்ஒளிந்து கொண்டான். திருமால் வராக (பன்றி) உருக்கொண்டு, இரணியாட்சனை அழித்து பூமியை நிலைபெறச் செய்தார். இதனால் திருமால் செருக்குற்றார். சிவபெருமான் வேடன் வடிவு கொண்டு செருக்குக் கொண்டிருந்த அவ்வராகத்தை அழித்து அதன் கொம்பை தன் மார்பில் அணியாக அணிந்து கொண்டார். தவறையுணர்ந்த திருமால் காஞ்சிக்கு வந்து இறைவனை பிழைப் பொறுத்தருள வேண்டி நின்றார் என்பது வரலாறு.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் தாமல் என்னும் கிராம குளத்தின் தென்கரையில் இக்கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், சுமார் 14 கிலோமீட்டர் தொலைவிலுள்ள திருப்புட்குழி மணிகண்டீசுவரர் கோயிலை ஒரு கிலோமீட்டர் கடந்தால் இக்கோயிலை அடையலாம்.
# மகேந்திரகர் மாவட்டம்


**மகேந்திரகர் மாவட்டம்** (Mahendragarh district) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **நர்னௌல்** நகரம் ஆகும்.  

## அமைவிடம்
மகேந்திரகர் மாவட்டத்தின் வடக்கில் ரேவாரி மாவட்டம் மற்றும் பிவானி மாவட்டம்; கிழக்கில் ரேவாரி மாவட்டம் மற்றும் அல்வார் மாவட்டம்; தெற்கில் இராஜஸ்தானின் ஜெய்ப்பூர் மாவட்டம்; மேற்கில் இராஜஸ்தான் மாநிலத்தின் சீகர் மாவட்டம் மற்றும் சுன்சுனூ மாவட்டம் எல்லைகளாக அமைந்துள்ளது.  

## பொருளாதாரம்
வறட்சி மிக்க பகுதியான இம்மாவட்டம், பொருளாதாரத்தில் மிகவும் பிந்தங்கியுள்ளது. பொருளாதாரத்தில் மிகவும் பிந்தங்கிய 250 இந்திய மாவட்டங்களில் இம்மாவட்டமும் ஒன்றாகும். இந்திய அரசின் பஞ்சாயத்து ராஜ் அமைச்சகத்தின் மானிய உதவி பெறும் இரண்டு அரியானா மாவட்டங்களில் இதுவும் ஒன்று.  

## மாவட்ட நிர்வாகம்
மகேந்திரகர் மாவட்டம் நர்னௌல், நங்கல் சௌதாரி, கனினா மகேந்திரகர், மற்றும் அதோலி என ஐந்து வருவாய் வட்டங்களை கொண்டது.  

இம்மாவட்டம் அதேலி, மகேந்திரகர், நர்னௌல், பிவானி-மகேந்திரகர் என நான்கு சட்டமன்ற தொகுதிகளை கொண்டுள்ளது. இந்நான்கு சட்டமன்ற தொகுதிகளும் பிவானி நாடாளுமன்ற மக்களவை தொகுதியின் கீழ் அமைந்துள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 922,088 ஆக உள்ளது. கிராமப்புறங்களில் 85.59% மக்களும்; நகரப்புறங்களில் 14.41% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 13.48% ஆக உயர்ந்துள்ளது. மக்கள் தொகையில் 486,665 ஆண்களும் மற்றும் 435,423 பெண்களும் உள்ளனர். பாலின விகிதம் ஆயிரம் ஆண்களுக்கு 895 பெண்கள் வீதம் உள்ளனர். 1,899 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 486 மக்கள் வாழ்கின்றனர். இம்மாவட்டத்தின் சராசரி படிப்பறிவு 77.72% ஆகவும், ஆண்களின் படிப்பறிவு 89.72 % ஆகவும், பெண்களின் படிப்பறிவு 64.57 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 111,181 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 913,251 (99.04 %) ஆகவும், சீக்கிய சமய மக்கள் தொகை 1,737 (0.19 %) ஆகவும், இசுலாமிய சமய மக்கள் தொகை 5,660 (0.61 %) ஆகவும், கிறித்தவ சமயத்தினரின் மக்கள் தொகை 301 (0.03 %) ஆகவும், சமண சமய மக்கள் தொகை 644 (0.07 %) ஆகவும், பௌத்த சமய மக்கள் தொகை 75 (0.01 %) ஆகவும், பிற சமய மக்களின் தொகை 15 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 405 (0.04 %) ஆகவும் உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# சிர்சா மாவட்டம்


**சிர்சா மாவட்டம்** (Sirsa district) வட இந்தியாவின் அரியானா மாநிலத்தின் இருபத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சிர்சா நகரம் ஆகும்.*சிர்சா நகரம்* புதுதில்லியிருந்து 250 கிலோ மீட்டர் தொலைவில் உள்ளது.  

## அமைவிடம்
சிர்சா மாவட்டத்தின் வடக்கில் பதிண்டா மாவட்டம் (பஞ்சாப்), வடகிழக்கில் மான்சா மாவட்டம், தென்கிழக்கில் பதேகாபாத் மாவட்டம், தென் மேற்கில் முக்த்சர் சாகிப் மாவட்டம் எல்லைகளாக கொண்டது.  

## பொருளாதாரம்
சிர்சா மாவட்டம், இந்தியாவின் 250 மிகவும் பின் தங்கிய மாவட்டங்களில் ஒன்றாகும்.  
இந்திய அரசின் பஞ்சாயத்து ராஜ் அமைச்சகத்தின் ஊரக வளர்ச்சி திட்டங்களுக்கான மானிய உதவி பெறும் மாவட்டங்களில் ஒன்றாகும்.  

## மாவட்ட நிர்வாகம்
இம்மாவட்டம் சிர்சா, தாப்வாலி, ரானியா மற்றும் எல்லனாபாத் என நான்கு வருவாய் வட்டங்களை கொண்டுள்ளது.  
ஊரக வளர்ச்சிக்கான சிர்சா, தாப்வாலி, ரானியா, எல்லனாபாத், நாதுசரி சோப்டா, ஒதான் மற்றும் பராகுத்தா என ஏழு ஊராட்சி ஒன்றியங்களை உடையது.  
இந்த மாவட்டம் காலன்வாலி, தாப்வாலி, ரானியா, சிர்சா மற்றும் எல்லனாபாத் என ஐந்து சட்டமன்ற தொகுதிகளையும், சிர்சா நாடாளுமன்ற மக்களவை தொகுதியும் கொண்டது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1295189 ஆக உள்ளது. கிராமப்புறங்களில் 975941 மக்களும்; நகரப்புறங்களில் 319248 மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 24.64% ஆக உயர்ந்துள்ளது. மக்கள் தொகையில்  
682582 ஆண்களும் மற்றும் 612607 பெண்களும் உள்ளனர். பாலின விகிதம் ஆயிரம் ஆண்களுக்கு 897  
பெண்கள் வீதம் உள்ளனர். 4277 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் 303 வாழ்கின்றனர். இம்மாவட்டத்தின் சராசரி படிப்பறிவு 68.82% ஆகவும், ஆண்களின் படிப்பறிவு 76.43% ஆகவும், பெண்களின் படிப்பறிவு 60.40% ஆகவும் உள்ளது. தாழ்த்தப்பட்டவர்களின் எண்ணிக்கை 387381 ஆக உள்ளது.  

### மொழிகள்
அரியானா மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் வட்டார மொழியான அரியான்வியும் இம்மாவட்டத்தில் பேசப்படுகிறது.
# உலக தூக்க நாள்

**உலக தூக்க நாள்** (*World Sleep Day*) ஆண்டுதோறும் மார்ச் மாதத்தின் இரண்டாவது முழுமையான வாரத்தின் வெள்ளிக்கிழமை அன்று கொண்டாடப்படுகிறது. இந்நிகழ்வு தூக்க மருத்துவத்துக்கான உலக அமைப்பினால் 2008 ஆம் ஆண்டு முதல் நினைவுகூரப்படுகிறது. ஆரோக்கியமான, சிறந்த தூக்கத்தின் பயன்களைக் கொண்டாடுவதும், தூக்கப் பிரச்சினைகள், மற்றும் அதற்கான மருத்துவம், கல்வி, சமூக நோக்கு ஆகியவற்றை சமூகத்தின் கவனத்திற்குக் கொண்டு வருவதும், தூக்கக் கோளாறுகளின் தடுப்பு மற்றும் அவற்றின் மேலாண்மையை ஊக்குவிப்பதும் இந்நிகழ்வின் நோக்கமாகும்.  

## ஆண்டு நிகழ்வுகள்
உலக தூக்க நாள் மார்ச் மாதத்தின் இரண்டாவது முழுமையான வாரத்தின் வெள்ளிக்கிழமை அன்று இடம் பெறுகிறது. (மார்ச் சம இரவு நாள்). முதலாவது தூக்க நாள் 2008 மார்ச் 14 அன்று கொண்டாடப்பட்டது. இந்நிகழ்வுகளில், தூக்கம் தொடர்புடைய விவாதங்கள், மற்றும் கல்விக் கண்காட்சிகள் ஆகியன இடம்பெறுகின்றன.  

| ஆண்டு | நாள் | குறிக்கோள் வாசகம் |  |
| --- | --- | --- | --- |
| 2008 | 14 மார்ச் | 'நன்றாக தூங்க, விழித்து வாழ்' |  |
| 2009 | 20 மார்ச் | 'எச்சரிக்கையுடன் வாகனங்களை ஓட்டி, பாதுகாப்பாக வந்து சேர்' |  |
| 2010 | 19 மார்ச் | 'நன்றாக தூங்கு, ஆரோக்கியமாகத் தங்கு' |  |
| 2011 | 18 மார்ச் | 'நன்றாகத் தூங்கு, ஆரோக்கியமாக வளர்' |  |
| 2012 | 16 மார்ச் | 'எளிதான சுவாசம், நன்றாகத் தூங்கு' |  |
| 2013 | 15 மார்ச் | 'நல்ல தூக்கம், ஆரோக்கியமான முதுமை' |  |
| 2021 | 19 மார்ச் | வழக்கமான தூக்கம், ஆரோக்கியமான எதிர்காலம் |  |
| 2022 | 18 மார்ச் | தரமான தூக்கம், நல்ல மனம், மகிழ்ச்சியான உலகம் | } |
# சேட்வாய் கலங்கரை விளக்கம்



**சேட்வாய் கலங்கரை விளக்கம்** *(Chetwai lighthouse)* இந்திய நாட்டின் கேரளா மாநிலத்தில் இருக்கும் திரிச்சூர் மாவட்டத்திலுள்ள குருவாயூர் நகருக்கு அருகிலுள்ள சேட்டுவாவில் அமைந்துள்ளது. இக்கலங்கரை விளக்கம் 1986 ஆம் ஆண்டு செப்டம்பர் 29 இல் திறக்கப்பட்டது. 30 மீட்டர் உயரம் கொண்ட கற்காரையால் இது கட்டப்பட்டுள்ளது. தற்பொழுது கலங்கரை விளக்கம் அமைந்துள்ள இவ்விடத்தில் இதற்கு முன்னர் வேறு எந்தவிதமான கலங்கரை விளக்கமும் இல்லை. இக்கலங்கரை விளக்கத்தின் ஒளிமூலம் 2003 ஆம் ஆண்டு ஏப்ரல் மாதம் மாற்றப்பட்டது.
# மத்திய சதுக்கம், சென்னை


**மத்திய சதுக்கம், சென்னை** *(Central Square, Chennai)* என்பது, சென்னையில் உள்ள பூங்கா நகரில் வரவிருக்கும் முக்கிய குறுக்குச் சாலைகள் அமைக்கும் திட்டமாகும். ரிப்பன் கட்டிடத்தைச் சுற்றியுள்ள பகுதிகள், விக்டோரியா நகர அரங்கம், மூர் மார்க்கெட் வளாகம், தென்னக இரயில்வேயின் தலைமை இடமான சென்னை சென்ட்ரல் மற்றும் அரசு பொது மருத்துவமணை ஆகிய பகுதிகள் மத்திய சதுக்கம் திட்டத்தில் விரிவுபடுத்தப்படும் பகுதிகளாக உள்ளன. 4 பில்லியன் ரூபாய் செலவு பிடிக்கும் என இத்திட்டத்திற்கு மதிப்பிடப்பட்டுள்ளது. சென்னைப் பெருநகர் வளர்ச்சிக் குழுமம் மற்றும் சென்னை மெட்ரோ திட்டம் ஆகியன கூட்டாக இணைந்து மத்திய சதுக்கம், சென்னை, திட்டத்திற்கு தேவையான நிதியை வழங்குகின்றன.  

பூங்கா நகரிலுள்ள பூந்தமல்லி பிரதான சாலையின் நெரிசலை குறைப்பதும் நகரத்தின் பல்வேறு வாகனப் போக்குவரத்தையும் ஒருங்கிணைக்கவும் இந்த மத்திய சதுக்கம் என்ற திட்டம் இலக்காகக் கொண்டுள்ளது எனத் தெரிவிக்கப்படுகிரது.